ดาวดินออกแถลงการณ์ No Vote เมื่อไม่มีสิทธิร่าง ก็ไม่ขอมีสิทธิร่วม
นักศึกษากลุ่มดาวดิน มหาวิทยาลัยขอนแก่น อ่านแถลงการณ์ ไม่มีสิทธิร่าง ไม่ขอมีสิทธิร่วม ที่อนุสาวรีย์ประธิปไตย จ.ขอนแก่น ระบุไม่ยอมรับการกระทำทั้งหลายที่มาจากเผด็จการเมื่อวันที่ 3 ส.ค. 2559 นักศึกษากลุ่มดาวดิน มหาวิทยาลัยขอนแก่น ได้อ่านแถลงการณ์ต่อร่างรัฐธรรมนูญ และการลงประชามติที่กำลังจะเกิด โดยเนื้อความว่า เวลาผ่านมาแล้วสองปีที่ความหวาดกลัวต่อเผด็จการทำให้ผู้คนไม่กล้าส่งเสียงแสดงออกถึงความทุกข์ยากที่เกิดขึ้นจากการกดขี่ พร้อมทั้งถูกบังคับให้ยอมรับอำนาจของผู้กดขี่ ขณะเดียวกันเป็นเวลาสองปีมาแล้วที่ประชาชนไม่ได้มีสิทธิร่วมกำหนดชะตากรรมของตัวเอง และจากนี้อีกไม่กี่วัน จะเป็นวันที่เผด็จการหวังสร้างความชอบธรรมแก่อำนาจ อำนาจที่จะกดขี่ผู้คนไว้ยาวนาน หากแต่นั่นคือการโกหกครั้งใหญ่ ดังเช่นรัฐธรรมนูญที่ไม่มีความชอบธรรมตั้งแต่ที่มา ทางกลุ่มไม่อาจยอมรับได้ รวมถึงพิธีกรรมที่จะทำให้มันชอบธรรมนับแต่ พ.ศ.2475 แสงเทียนเสรีถูกจุดขึ้น จนบัดนี้อีกครั้ง ที่แสงนั้นถูกดับลงโดยเม็ดฝนของเหล่าเผด็จการ ก่อเกิดเมฆหมอกความหวาดกลัว ปกคลุมคนในสังคม แม้นว่ามีเมฆหมอก หากแต่ยังมีคนกล้า ผู้ยังยืนทายท้าถือเทียนเสรี ส่องเป็นทางนำเพื่อลบความกลัวของผู้คน ควานหาสิทธิ เสรีภาพ ประชาธิปไตยและความเท่าเทียม เขาเหล่านั้นนำทางและจากไป หากแต่ว่า เสียงเทียนความคิดนั้นได้ถูกส่งต่อเรื่อยมาในสายธารการต่อสู้ของประวัติศาสตร์บัดนี้ ณ ที่นี้ เสียงเทียนถูกจุดขึ้นอีกครั้งและสาสน์ นี้จะส่งต่อสายธารความคิด โดยหวัง เพื่อว่าเราเหล่าสามัญชนจะได้รวมซึ่งแสงเทียนก่อไฟดวงใหญ่ ลบเมฆหมอกและความกลัวที่มีต่อเผด็จการอันเป็นผู้กดขี่ที่นี่สองปีแล้วที่ความหวาดกลัวต่อเผด็จการ บังคับให้เราเงียบเสียง มิอาจเอ่ยคำพร่ำบ่นถึงความทุกข์ยากข้นแค้นที่ถูกกระทำ แม้กระทั่งถูกบังคับให้ต้องยอมรับอำนาจของผู้กดขี่ เหล่าเผด็จการคือผู้กดขี่อย่างแท้จริงที่นี่สองปีแล้วที่เรามิอาจกล่าวความต้องการที่จะกำหนดชะตากรรม กำหนดวิถีชีวิตตัวเองที่นี่จากนี้ไม่กี่วัน จะเป็นวันที่เผด็จการหวังสร้างความชอบธรรมแก่อำนาจ อำนาจที่จะกดขี่ผู้คนไว้ยาวนาน หากแต่เรารู้ว่านั่นคือการโกหกครั้งใหญ่ ดังเช่นรัฐธรรมนูญที่ไม่มีความชอบธรรมตั้งแต่ที่มา เราไม่อาจยอมรับได้ รวมถึงพิธีกรรมที่จะทำให้มันชอบธรรมที่นี่เราขอประกาศว่า การกระทำทั้งหลายที่มาจากเผด็จการ เราจะไม่ยอมรับทั้งสิ้นที่นี่ตั้งแต่วันแรกจนวันนี้ ที่เมฆหมอกความกลัวปกคลุม เราจะยืนหยัดเจตนารมณ์และความหวังเช่นเดิมที่เราจะต่อสู้กับเผด็จการ จนวันที่ท้องฟ้าเปล่งประกายแสงแห่งประชาธิปไตยดาวดิน3 สิงหาคม 2559เผด็จการจงพินาศ ประชาธิปไตยจงเจริญ
นักศึกษากลุ่มดาวดิน มหาวิทยาลัยขอนแก่น อ่านแถลงการณ์ ไม่มีสิทธิร่าง ไม่ขอมีสิทธิร่วม ที่อนุสาวรีย์ประธิปไตย จ.ขอนแก่น ระบุไม่ยอมรับการกระทำทั้งหลายที่มาจากเผด็จการ เมื่อวันที่ 3 ส.ค.
No Vote,กลุ่มดาวดิน,ประชามติ,ร่างรัฐธรรมนูญ